หุ้น6ก.พ.ปิดลบ4.94จุด
นักลงทุนหวั่นปัญหากรีซไม่จบฉุดหุ้นปิดลบ4.94 จุดที่ 1,094.01จุดมูลค่า 28,018.72 ล้านบาท
6 ก.พ. 2555

นักลงทุนหวั่นปัญหากรีซไม่จบฉุดหุ้นปิดลบ4.94 จุดที่ 1,094.01จุดมูลค่า 28,018.72 ล้านบาท 




ดัชนีตลาดหลักทรัพย์แห่งประเทศไทยวันที่ 6 ก.พ.ปิดตลาดต่ำกว่า 1,100 จุด หลังจากที่ขึ้นไปแตะ 1,107.50 จุด ในการซื้อขายภาคเช้า แต่ในท้ายตลาดอ่อนตัวมาปิดที่ 1,094.01 จุด ลดลง 4.94 จุด หรือ 0.45% มูลค่าการซื้อขาย 28,018.72 ล้านบาท เนื่องจากนักลงทุนกังวลปัญหาหนี้กรีซจะไม่บรรลุข้อตกลงในวันนี้
นายปริญทร์ กิจจาทรพิทักษ์ ผู้อำนวยการผ่ายวิเคราะห์ บริษัทหลักทรัพย์ (บล.) เคทีบี (ประเทศไทย) กล่าวว่า นักลงทุนเลือกที่จะขายหุ้นออกมาก่อน เนื่องจากกังวลว่า กรีซอาจจะไม่ยอมรับเงื่อนไขของข้อตกลงช่วยเหลือฉบับใหม่ของสหภาพยุโรป ซึ่งตามกำหนดแล้วจะต้องแจ้งในวันนี้ เวลา 17.00 น. (ในประเทศไทย)  
"ตลาดมองในเชิงลบไว้ก่อนว่า กรีซอาจจะไม่ยอมรับข้อเสนอ ซึ่งจะทำให้ตลาดหุ้นปรับลดลงได้ อย่างไรก็ตาม สำหรับตลาดหุ้นไทย อาจจะเป็นจังหวะในการปรับฐานระยะสั้น หลังจากปรับเพิ่มขึ้นต่อเนื่องมา 1 เดือน แต่หากกรีฐยอมรับข้อเสนอ เชื่อว่า ตลาดจะสามารถปรับเพิ่มขึ้นได้อีก ซึ่งในตอนนี้ไม่สามารถประเมินได้ ต้องรอคำตอบจากกรีซเพียงอย่างเดียว"นายปริญทร์ กล่าว
มูลค่าซื้อขาย 5 อันดับหลักทรัพย์ IVL ปิด 33.25 บาท +0.75 บาท หรือ +2.31% BANPU  ปิด 614.00 บาท +2.00 บาท หรือ +0.33%BBL ปิด 156.50 บาท +1.00 บาท หรือ +0.64%PTT  ปิด 341.00 บาท -2.00 บาท หรือ -0.58%KTB ปิด 15.50 บาท -0.10 บาท หรือ -0.64%